
УТВЪРЖДАВАМ:
Владислава Цанева

Директор

П Р О Г Р А М А
„ЖИВОТ ИЛИ ДРОГА – ПРАВО НА ИЗБОР”

І. Задачи на програмата

   1. Да повиши информираността на учениците за тяхната лична отговорност за здравето им, да предостави знания и умения, насочени към начин на живот, освободен от дрога.
       Учениците трябва да бъдат убедени, че имат право на избор, че личността има решаващо значение, защото не всички, които познават дрогата и могат да си я осигурят, проявяват интерес към нея. Важно е да знаят, че повечето младежи не приемат наркотици. А от тези, които го правят, само малка част го опитват за един или два пъти.
   2. Да разкрие пред учениците предимствата на здравословния начин на живот изобщо и в частност на жизнения стил, който изключва употребата на дрога.

   3. Да поднесе на подрастващите прецизна и добре дозирана информация за вредните ефекти на психотропните вещества върху здравето и основанието за приема им.

   4. Да изгради у учениците необходимите умения за устояване на натиска за приемане на дрога.

   5. Да помогне за преодоляване на чувството за несигурност и да подкрепи учениците в изграждането на ценности, във формирането на взаимно уважение между родители, учители, ученици.

ІІ. Партньори

· ИДПС към РУ гр. Средец

· Специалисти от Общински консултативен център за превенция на риска в училищна възраст – гр. Бургас
ІІІ. Целева група

      - учениците от VІІІ, ІХ, Х, ХІ, ХІІ класове
ІV. Мероприятия за изпълнение на задачите и постигане на целите на програмата

1. Чрез анкета да се определи степента на познанието и интересът към наркотичните вещества и наркоманията като цяло.
                                                                                                   м. октомври 2026 г.

2. Създаване на поща „ Споделете”, до която учениците да изпращат своите въпроси, предложения, да споделят своите проблеми, свързани с наркоманиите.

                                                                                                          м. ноември 2026г.
     3.   Запознаване на учениците с различните видове наркотични вещества и влиянието 
          им върху човешкия организъм – уроци в ЧК, като се използват различни интерак-

          тивни методи.

                                                                                                          м. декември 2026г.

       4. Информационни кампании, свързани с вредните ефекти върху организма при
           свръхдоза.
                                                                                                          м. януари, май 2027г.
      5. Среща със специалист от Общински консултационен център за превенция на 

          риска в училищна възраст – гр. Бургас, на която да  се отговори на въпросите

          на учениците, изпратени до „пощата”

                                                                                                           м. февруари 2027г.

      6. Среща с ИДПС при РУ – гр. Средец, на която да се обсъдят разпространението 

           на наркотиците на територията на Общината и какви са най-често извършващите 
           престъпления от употребяващите наркотични вещества.

                                                                                                           м. март 2027г.

      7. Организиране на дискусия „ Живот или дрога – право на избор”, където  учени-

          ците свободно да  изкажат мнение „За” и „Против” легализирането на „леките”

          наркотици в България, както и отношението си към тези, които вече са пристра-

          стени. Водещият дискусията се намесва като експерт и организатор на процеса,

          само когато се налага.

                                                                                                           м. март 2027г.

      8. Конкурс за най-добра карикатура на тема: „ Рисковете за здравето от злоупотре-

          бата на наркотици”. Изложба във фоаето на училището от най- добрите карикату-

          ри / учениците сами да определят най-добрите работи чрез гласуване /

                                                                                                           м. март/април 2027г. 

      9. Изработването на листовка „ Рисковете за здравето от злоупотребата на наркоти-

            ци” и разпространението и сред учениците.

                                                                                                             м. май 2027г
     10. Организиране на тренинг „ Кажи  Не „. Подготвят се няколко примерни ситуации

          в кафене, в дискотека, сред възрастни, роднини,  връстници или по-големи
          ученици, в които околните оказват активен натиск за употреба на дрога.
                  Да откажеш наркотик без да загубиш приятелите си, без да загубиш уваже-

          нието на  връстниците си, без да станеш смешен или демодиран в очите им.
          Много ученици прибягват до употреба на наркотични вещества, без да са убедени, 
          че го искат-просто защото не умеят, или се страхуват да откажат, за да не останат
          без приятели. Груповият натиск е много силен сред тийнейджърите.

                                                                                                             м. юни 2027г

     11.     Популяризиране  на възможността за алтернативни занимания в свободното
          време на учениците /школи, клубове, състави, различни видове спорт/

                                                                                               през цялата година

V.Оценка на резултатите
        Чрез анкета да се отчете:

· как учениците оценяват реализираните инициативи

· отношението на учителите към организираните дейности
